Kaktus ja sink.

jagamist

Esimene punane joon sai koalitsiooniläbirääkimistel ületatud: loodav võimuliit pani paika noorte eneserahuldamise reeglid ehk kui vanalt ja kuidas noored end ise katsuda võivad.

Kui eelmisel nädalal jäi Eesti Konservatiivse Rahvaerakonna (EKRE) ettepanek abortide osas koalitsioonikõnelustel Keskerakonna ja Isamaa toetuseta, siis täna anti roheline tuli selles osas, mis puudutab noorte masturbeerimise keelamist.

Läbirääkimistel on tunda Varro Vooglaiu karvast, kuid hella kätt

Eesti Ekspress kirjutas täna, et eriti just EKRE poliitikud jälgivad, kuidas Varro ühte või teist punkti vastu võtab. Abordi teemal Vooglaid juba väljendas oma negatiivset suhtumist ja nüüd ei soovi EKRE poliitikud enam riskida temaga tülli minemisega.

„Meil oli täna pikk vaidlus sellel teemal, et kui vanalt või noorelt oleks normaalne kui poiss või tüdruk end katsuda võib enesele heaolu tekitamise eesmärgil. Seeder ja Ratas arvasid, et võib-olla pole tegemist just kõige olulisema teemaga aga kuna meil hingab Varro pidevalt kuklasse, siis pidime talle ka ikka mingi lihakama vorsti hambusse andma,“ märkis Martin Helme.

See jama lõpeb nüüd ära.

Algatus saab nimeks „Iga seeme on püha!“

„Nii läkski läbi meie ettepanek, et noorte eneserahuldamine tuleb üldse ära keelata. Me oleks Varrole meeldimiseks olnud valmis isegi nii kaugele minema, et üldse kõigil seemneraiskamine ära keelata aga kahjuks täiskasvanud meeste isiklike tegemiste üle me veel mingit kontrolli ei oma, ainult laste ja naiste osas saame ja tahame otsustada, mida nad oma kehaga teha võivad,“ selgitas Helme.

„Noored, ja eriti naisinimesed ei olegi väga küpsed oma ihuvilja üle otsustama, parem ongi see otsustamine jätta vanade elukogenud meeste hooleks,“ sõnas ta.

Küsimusele, et millal noored end enam eneserahuldamise eesmärgil katsuda ei tohi, vastas Helme lühidalt: “Loodetavasti leiab viimane vaginaalse sihtmärgita seemnepurse ja tühi enesehõõrumine aset päev enne uue valitsuse ametisseastumist!”

Hea lugeja! Mida arvad Sina loodava võimuliidu uuest plaanist keelata noortel eneserahuldamine ära – kas see viib tegevuse põranda alla või jätkub avalik eneserahuldamine keset tänavat nagu seni? Anna oma arvamusest märku loo all kommentaarides!